CELEX: 32014R0190
Language: hu
Date: 2014-02-24 00:00:00
Title: A Tanács 190/2014/EU végrehajtási rendelete ( 2014. február 24. ) az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU végrehajtási rendelet módosításáról

28.2.2014   
            
            
               HU
            
            
               Az Európai Unió Hivatalos Lapja
            
            
               L 59/5
            
         
      A TANÁCS 190/2014/EU VÉGREHAJTÁSI RENDELETE
   
   (2014. február 24.)
   az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről szóló 461/2013/EU végrehajtási rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendeletre (1) (a továbbiakban: az alaprendelet) és különösen annak 13. cikkére,
   tekintettel a tanácsadó bizottsággal folytatott konzultációt követően az Európai Bizottság által benyújtott javaslatra,
   mivel:
   A.   AZ ELŐZŐ ELJÁRÁS
   
   
               (1)
            
            
               A Tanács a 2603/2000/EK rendelettel (2) kiegyenlítő intézkedéseket határozott meg az Indiából származó polietilén-tereftalát (a továbbiakban: PET) behozatalával kapcsolatban. Hatályvesztési felülvizsgálatot követően ezeket az intézkedéseket legutóbb a 461/2013/EU tanácsi végrehajtási rendelet (3) tartotta fenn.
            
         
               (2)
            
            
               A Tanács a 2604/2000/EK rendelettel (4) dömpingellenes intézkedéseket határozott meg az Indiából származó PET behozatalával kapcsolatban. Hatályvesztési felülvizsgálatot követően ezeket az intézkedéseket legutóbb a 192/2007/EK tanácsi rendelet (5) tartotta fenn. 2012. február 24-én a Bizottság újabb hatályvesztési felülvizsgálatot kezdett. A Tanács a 2013/226/EU végrehajtási határozattal (6) visszautasította a Bizottságnak a többek között Indiából származó PET behozatalára vonatkozó dömpingellenes vám fenntartásáról szóló tanácsi végrehajtási rendeletre irányuló javaslatát, így a dömpingellenes intézkedések hatálya lejárt.
            
         
               (3)
            
            
               A Bizottság 2000-ben, a 2000/745/EK határozattal (7) a dömpingellenes és szubvencióellenes eljárásokkal kapcsolatban ajánlott, árra vonatkozó kötelezettségvállalásokat fogadott el többek között az alábbi indiai vállalatoktól: Pearl Engineering Polymers Limited (a továbbiakban: Pearl) és Reliance Industries Limited (a továbbiakban: Reliance). 2005-ben a 2005/697/EK határozattal (8) a Bizottság elfogadta a South Asean Petrochem Limited elnevezésű indiai vállalat kötelezettségvállalását, amely vállalat összefonódás következtében nevét Dhunseri Petrochem & Tea Limited-re (a továbbiakban: Dhunseri) változtatta (9).
            
         B.   A KÖTELEZETTSÉGVÁLLALÁSOK VISSZAVONÁSA ÉS A 461/2013/EU VÉGREHAJTÁSI RENDELET MÓDOSÍTÁSA
   
   
               (4)
            
            
               A Bizottság a 2014/109/EU végrehajtási határozattal (10) visszavonta a következő három indiai vállalat árra vonatkozó kötelezettségvállalását: a Dhunseri, a Reliance és a Pearl. Ezért a 461/2013/EU végrehajtási rendelet 1. cikkének (4) bekezdését és 2. cikkét, valamint a mellékletét hatályon kívül kell helyezni. Így a 461/2013/EU végrehajtási rendelet 1. cikkének (2) bekezdése által kivetett végleges kiegyenlítő vámokat kell alkalmazni a Dhunseri, a Reliance és a Pearl vállalatok által gyártott PET importjára (TARIC-kiegészítő kód A585 a Dhunseri esetében, TARIC-kiegészítő kód A181 a Reliance esetében és TARIC-kiegészítő kód A182 a Pearl esetében),
            
         ELFOGADTA EZT A RENDELETET:
   1. cikk
   (1)   A 461/2013/EU végrehajtási rendelet 1. cikkének (4) bekezdése és 2. cikke, valamint a rendelet melléklete hatályát veszti.
   (2)   A 461/2013/EU végrehajtási rendelet 1. cikke (5) bekezdésének számozása 1. cikk (4) bekezdésre változik.
   (3)   A 461/2013/EU végrehajtási rendelet 3. cikkének számozása 2. cikkre változik.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. február 24-én.
      
         
            a Tanács részéről
         
         
            az elnök
         
         K. ARVANITOPOULOS
         
      
   
   
      (1)  HL L 188., 2009.7.18., 93. o.
   
      (2)  A Tanács 2000. november 27-i 2603/2000/EK rendelete az Indiából, Malajziából és Thaiföldről származó egyes polietilén-tereftalátok behozatalára végleges kiegyenlítő vám kivetéséről és a kivetett ideiglenes vám végleges beszedéséről, illetve az Indonéziából, a Koreai Köztársaságból és Tajvanból származó bizonyos polietilén-tereftalát behozatalára vonatkozó szubvencióellenes eljárás megszüntetéséről (HL L 301., 2000.11.30., 1. o.).
   
      (3)  A Tanács 2013. május 21-i 461/2013/EU végrehajtási rendelete az 597/2009/EK rendelet 18. cikke szerinti hatályvesztési felülvizsgálatot követően az Indiából származó egyes polietilén-tereftalátok (PET) behozatalára vonatkozó végleges kiegyenlítő vám kivetéséről (HL L 137., 2013.5.23., 1. o.).
   
      (4)  A Tanács 2000. november 27-i 2604/2000/EK rendelete az Indiából, Indonéziából, Malajziából, a Koreai Köztársaságból, Tajvanból és Thaiföldről származó egyes polietilén-tereftalátok behozatalára végleges dömpingellenes vám kivetéséről és a kivetett ideiglenes vám végleges beszedéséről (HL L 301., 2000.11.30., 21. o.).
   
      (5)  A Tanács 2007. február 22-i 192/2007/EK rendelete az Indiából, Indonéziából, Malajziából, a Koreai Köztársaságból, Thaiföldről és Tajvanból származó egyes polietilén-tereftalátok behozatalára vonatkozó, a 384/96/EK rendelet 11. cikkének (2) bekezdése, illetve 11. cikkének (3) bekezdése szerinti hatályvesztési felülvizsgálatot, illetve részleges időközi felülvizsgálatot követő végleges dömpingellenes vám kivetéséről (HL L 59., 2007.2.27., 1. o.).
   
      (6)  A Tanács 2013. május 21-i 2013/226/EU végrehajtási határozata az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetéséről, valamint az Indonéziából és Malajziából származó egyes polietilén-tereftalátok behozatalára vonatkozó hatályvesztési felülvizsgálati eljárás megszüntetéséről szóló tanácsi végrehajtási rendeletre irányuló javaslat elutasításáról, amennyiben a javaslat végleges dömpingellenes vámot vetne ki az Indiából, Tajvanról és Thaiföldről származó egyes polietilén-tereftalátok (PET) behozatalára (HL L 136., 2013.5.23., 12. o.)
   
      (7)  A Bizottság 2000. november 29-i 2000/745/EK határozata az Indiából, Indonéziából, Malajziából, a Koreai Köztársaságból, Tajvanból és Thaiföldről származó egyes polietilén-tereftalátok behozatalára vonatkozó dömpingellenes és szubvencióellenes eljárással kapcsolatban felajánlott kötelezettségvállalások elfogadásáról (HL L 301., 2000.11.30., 88. o.).
   
      (8)  A Bizottság 2005. szeptember 12-i 2005/697/EK határozata a többek között Indiából származó polietilén-tereftalát (PET) behozatalát érintő dömpingellenes és szubvencióellenes eljárással kapcsolatban felajánlott kötelezettségvállalások elfogadásáról szóló 2000/745/EK határozat módosításáról (HL L 266., 2005.10.11., 62. o.).
   
      (9)  Értesítés a többek között Indiából származó egyes polietilén-tetraftalátok (PET) Unióba történő behozatalára vonatkozó hatályos kiegyenlítő intézkedésekről: egyéni kiegyenlítő vám fizetésére kötelezett vállalat névváltoztatása (HL C 335., 2010.12.11., 7. o.).
   
      (10)  A Bizottság 2014. február 4-i 2014/109/EU végrehajtási határozata a többek között Indiából származó egyes polietilén-tereftalátok behozatalával kapcsolatos dömpingellenes és szubvencióellenes eljárások keretében tett kötelezettségvállalások elfogadásáról szóló 2000/745/EK határozat hatályon kívül helyezéséről (Lásd e Hivatalos Lap 35. oldalát.).